ক'ভিড ভেকচিনৰ কাৰণে কি কি পাৰ্শ্বক্ৰিয়া হ'ব পাৰে? জানক চিকিৎসকৰ মতামত।coronavirus-vaccine-5-side-effects-doctors-want-to-warn-the-public-know-all- News18 assam\nHome » photogallery » nation »ক'ভিড ভেকচিনৰ কাৰণে কি কি পাৰ্শ্বক্ৰিয়া হ'ব পাৰে? জানক চিকিৎসকৰ মতামত\nক'ভিড ভেকচিনৰ কাৰণে কি কি পাৰ্শ্বক্ৰিয়া হ'ব পাৰে? জানক চিকিৎসকৰ মতামত\nকিছু সম্ভাব্য উপসৰ্গৰ কথা বাখ্যা কৰিছে চিকিৎসকে।\n। December 02, 2020, 16:32 IST\nক'ভিড সংক্রমণৰ ভয় আঁতৰাই লাহে ধীৰে ভেকচিনৰ আশাই মন ডাঠ কৰিছে মানুহৰ। বিশ্বজুৰি Covid 19 ভেকচিনৰ ট্ৰায়েল চলিছে। পৰীক্ষামূলকভাৱে ভেকচিনৰ প্ৰয়োগ চলিছে। কিন্তু ইয়াৰ মাজতে এই ক'ভিড ভেকচিনৰ পাৰ্শ্বপ্ৰতিক্ৰিয়াৰ বিষয়সমূহো পোহৰলৈ আহিছে। পাইজাৰ (Pfizer), মডার্না (Moderna) ই হওক বা অক্সফ'র্ড-এষ্ট্ৰ'জেনেকা (Oxford-Astrazeneca)- প্রতি ক্ষেত্ৰতেই ভেকচিনৰ ট্ৰায়েলত অংশগ্ৰহণকাৰীয়ে একাধিক পাৰ্শ্বপ্ৰতিক্ৰিয়াৰ সন্মুখীন হোৱাৰ খবৰ সন্মুখলৈ আহিছে। সাধাৰণতে ভেকচিন লোৱাৰ পিছত কম-বেছি পৰিমানে ছাইড এফেক্ট দেখা যায়। আৰু সেই সূত্ৰতে ক'ভিড ১৯ ভেকচিনৰ ক্ষেত্ৰতো কিছু চাইড এফেক্ট থকাৰ কথা চিকিৎসকে কৈছে আৰু এই উপসৰ্গসমূহ হৈছে-\nজ্বৰ তথা গা বিষ-- মডার্না (Moderna) ভেকচিনৰ ট্ৰায়েলত অংশ লোৱা এজনৰ শৰীৰত এই উপসৰ্গই দেখা দিয়াৰ কথা পোহৰলৈ আহিছে। এই অংশগ্ৰহণকাৰীজনে ভেকচিন লোৱাৰ কেইটামান ঘণ্টাৰ পিছতে শৰীৰত ১০২ ডিগ্ৰী পৰ্যন্ত জ্বৰত আক্ৰান্ত হয়, লগতে অসম্ভৱ গা বিষ। চিকিৎসকসকলৰ মতে, ভেকচিন লোৱাৰ পিছত ধীৰে ধীৰে এণ্টিবডী তৈয়াৰ হ'বলৈ ধৰে। এই সময়চোৱাত গা-জ্বলা ভাৱ, অলপ জ্বৰ, হাত-ভৰিৰ বিষ হ'ব পাৰে। ব্যক্তি বিশেষে এই উপসৰ্গসমূহ কম বেছি হ'ব পাৰে।\nমূৰৰ বিষ-- ভেকচিন লোৱাৰ পিছত মূৰৰ যন্ত্ৰণা হ'ব পাৰে। উদ্বেগ, অস্বস্তি তথা মূৰ ৰিমঝিম কৰিব পাৰে। বিভিন্ন সমীক্ষাইও এই একেই দাবী কৰিছে। সমীক্ষাসমূহৰ মতে, ভেকচিন লোৱাৰ প্ৰায় ৫০ শতাংশ লোকৰ কম বেছি পৰিমাণে মূৰৰ বিষ হ'ব পাৰে।\nবমি-বমি ভাৱ-- চিকিৎসকসকলৰ মতে, ভেকচিনে মানুহৰ শৰীৰৰ গেষ্ট্ৰইনটেষ্টিনাল চিষ্টেমত প্ৰভাৱ পেলাব পাৰে। ইতিমধ্যে এই উদাহৰণ পোৱা গৈছে। এই ক্ষেত্রত মে' মাহত মডার্না (Moderna) ভেকচিনৰ ট্রায়েলত অংশ লোৱা এজনৰ এই সমস্যা দেখা গৈছিল। তেওঁ জনায়, ভেকচিন লোৱাৰ পিছত পেটৰ বিষ, বমি বমি ভাৱ অনুভূত হৈছিল।\nপেশীত বিষ--যি ঠাইত ভেকচিন দিয়া হয় তাৰ আশে পাশে বিষ হোৱাটো সাধাৰণ কথা। এই ক্ষেত্ৰত ত্বকৰ বিশেষ অংশ ৰঙা পৰিব পাৰে। ক'ভিড ভেকচিন লোৱাৰ পিছত দেহৰ পেশীসমূহতো অসম্ভৱ বিষ হ'ব পাৰে। শেহতীায়াকৈ এই তথ্য পোৱা গৈছে। এই ক্ষেত্ৰত পাইজার (Pfizer), মডার্না (Moderna) বা অক্সফোর্ড-এষ্ট্ৰ'জেনেকা (Oxford-Astrazeneca) ভেকচিন লোৱাৰ পিছত কেইবাজনৰো পেশী বিষৰ সমস্যা পোৱা গৈছে।\nমাইগ্রেন (Migraine)--মূৰৰ এটা ফালে অসম্ভৱ বিষ হোৱাৰ অভিযোগ আহিছে। অসম্ভৱ মূৰৰ বিষ হৈছে। চিকিৎসক সকলৰ মতে বিশেষকৈ পাইজাৰৰ ভেকচিন লোৱা অংশগ্ৰহণকাৰীসকলৰ মাজত এই সমস্যা দেখা গৈছে।
